Eero Vainio

Eero Vainio (s. 1986 Espoo) on Raision kaupunginjohtaja. Aiemmin Vainio on toiminut Petäjäveden kunnanjohtajana ja työskennellyt kehittämistehtävissä mm. Kuntaliitossa ja Hämeenlinnan kaupungilla. Hän oli SDP:n kolmas varapuheenjohtaja vuosina 2012–2014 ja toimi Lahden kaupunginvaltuutettuna vuodesta 2009 vuoteen 2016.

Vuosina 2013–2016 Vainio toimi Päijät-Hämeen maakuntavaltuuston ja Lahden sivistyslautakunnan puheenjohtajana ja tätä ennen vuosina 2009–2012 hän oli Lahden seudun ympäristölautakunnan puheenjohtaja. Hän oli ehdolla vuoden 2014 eurovaaleissa.  25.4.2016 Vainio valittiin Petäjäveden kunnanjohtajaksi. 

Vainio syntyi Espoossa ja asui 2-vuotiaasta saakka Lahdessa. Hän valmistui ylioppilaaksi Lahden yhteiskoulusta vuonna 2006. Koulutukseltaan Vainio on hallintotieteiden maisteri Tampereen yliopistosta pääaineenaan kunta- ja aluejohtaminen.

Väärinkäytösepäily 

Vainion työnantaja selvitti kesällä 2020 tapausta, jossa hänen epäiltiin laskuttaneen matkalaskuja kahteen kertaan. Vainion oman ilmoituksen mukaan kyse on 6 laskusta ja noin 250 euron summasta.

Lähteet

Aiheesta muualla 
 

Suomen Sosialidemokraattisen Puolueen poliitikot
Petäjäveden kunnanjohtajat
Raision kaupunginjohtajat
Lahden kaupunginvaltuutetut
Vuonna 1986 syntyneet
Elävät henkilöt